Φίλες και φίλοι

Ηρακλειώτες και Ηρακλειώτισες

Είναι μεγάλη η χαρά μου, που είμαστε πάλι μαζί

εδώ στην κεντρική προεκλογική

συγκέντρωση του συνδυασμού μας

του συνδυασμού της νίκης , της αλλαγής

**της νέας σελίδας που ανοίγει**

για τους δημότες και τον δήμο

Η μαζική σας παρουσία σήμερα και

η μαζική ψήφος την Κυριακή

στους ΕΝΕΡΓΟΥΣ ΠΟΛΙΤΕΣ

Είναι η καλύτερη απάντηση σε αυτούς

που προσπαθούν να δημιουργήσουν αποτελέσματα

με δημοσκοπήσεις - στοιχήματα και

σιωπή απέναντι μας .

Εδώ μπροστά στην Λόντζια στην καρδιά του Δήμου

Στέλνομε

ένα μήνυμα ισχυρό,

ένα μήνυμα καθαρό,

ένα μήνυμα νίκης,

 **Δεσμευόμαστε - οραματιζόμαστε**

 **να δημιουργήσουμε**

 **ένα νέο Δήμο με αξίες και όραμα**.

Φίλες και φίλοι,

Ξέρουμε πολύ καλά,

ότι δεν έχουμε όλοι το ίδιο όραμα.

**Δεν είμαστε όλοι ίδιοι**

Δεν γίνεται άλλωστε

Διαχρονικά όλοι αυτοί που έχουν ευθύνη

για την απραξία,

την στασιμότητα,

που έφεραν τον Δήμο σε κρίση

και τους Δημότες σε απόγνωση

**με ευκολία**

ζητούν και πάλι την στήριξη σου

Αριθμητικά οι υποψήφιοι συνδυασμοί μπορεί είναι πολλοί

Μια προσεκτική ματιά και εξέταση όμως θα μας οδηγήσει στο συμπέρασμα ότι οι 6 στους 9 έχουν περάσει από θέσεις εξουσίας .

Αν ήταν πετυχημένοι γιατί καταψηφίστηκαν ή αποχώρησαν ;

Γιατί μας θυμούνται πάλι σήμερα ;

Για να μας προσφέρουν άραγε μια ίδια «σωτηρία» σαν τις προηγούμενες ;

Και το νέο άραγε βρίσκεται μόνο στην ηλικία ή στις σκέψεις το πρόγραμμα και το όραμα ;

Γιατί θα κριθούν ( όλοι αυτοί ) σήμερα ;

Για την απουσία τους ;

Η για την επαναφορά αυτών που κρίθηκαν και καταψηφίστηκαν ;

Και πόσα νέα πράγματα, κάποιοι , μπορούν να εξαγγέλλουν όντας πολλά χρόνια σε παράλληλους δρόμους σχέσεων και υπηρεσιών με τις υφιστάμενες δομές εξουσίας.

**Ευχαριστούμε κύριοι αλλά δεν θα πάρουμε**

**Δεν χωράτε στο όνειρο μας**

Φίλες και φίλοι

Αυτές τις ημέρες περπατήσαμε όλο το

δήμο

Μιλήσαμε και ακούσαμε χιλιάδες

συνδημότες μας

Είδαμε τα προβλήματα της καθημερινότητας

και τις δυσκολίες επίλυσης και αντιμετώπισης τους

* συναντήσαμε νέα ζευγάρια που εκτός από το πρόβλημα της εργασίας – διαβίωσης , αντιμετωπίζουν και το πρόβλημα με τις θέσεις και το κόστος των παιδικών
* συναντήσαμε συνδημότες μας στην ύπαιθρο που ζητούσαν αγροτική οδοποία ,αρδευτικό νερό, δρόμους πρόσβασης, γνώση και τεχνική βοήθεια στην αναζωογόνηση της ζωής και της οικονομίας στις περιοχές τους
* την Τρίτη ηλικία που ζητούσε ζεστασιά – φροντίδα – παροχές υγείας
* δημότες που έφθαναν στα όρια τους με το κυκλοφοριακό

τις θέσεις στάθμευσης και την ποιότητα των οδοστρωμάτων

* συνοικίες που ζητούσαν τακτικότερα δρομολόγια των αστικών συγκοινωνιών
* κάτοικους οικισμών που ζητούν έγκριση επεκτάσεων σχεδίων πόλης, βιολογικούς καθαρισμούς , αναπλάσεις κλπ
* συνδημότες μας που αντιμετωπίζουν δυσκολίες με την άσκηση της επαγγελματικής τους δραστηριότητας λόγω οικονομικών δυσκολιών αλλά και επιπτώσεων από μεγάλες καθυστερήσεις των έργων
* ανθρώπους του επιχειρείν που ενώ προσφέρουν στο δημοτικό ταμείο αντιμετωπίζουν πολλά προβλήματα υποδομών και η ανταπόδοση των παρεχομένων από το Δήμο υπηρεσιών είναι ελάχιστη.
* Ανθρώπους του πολιτισμού που δεν «νοιώθουν» δίπλα τους τον Δήμο στην προσπάθεια διατήρησης, δημιουργίας νέου πολιτιστικού αποθέματος στην πόλη και το νησί μας
* Και όλοι, μαζί με όλα τα παραπάνω να αναφέρονται στα πρόβληματα της καθαριότητας , της ύδρευσης , της προσβασιμότητας κλπ

**και μετά από όλα αυτά**

Διαβάζουμε - βλέπουμε

όλα αυτά που λένε

**οι χθεσινοί και σημερινοί διοικούντες**

την προβαλλόμενη εικονική πραγματικότητα

με τα έργα τα οποία δεν έγιναν – δεν τελείωσαν

Και αμέσως μας δημιουργούνται απορίες

αν τελικά βλέπομε και καταλαβαίνομε

όλοι τα ίδια πράγματα

αν ζούμε στο ίδιο περιβάλλον.

Η λογική της δικαιολογίας μας ξεπερνά (για αυτούς πάντα κάποιοι άλλοι φταίνε και όχι η αναποτελεσματικότητα τους )

Με όλους αυτούς σίγουρα δεν μπορεί να έχομε το ίδιο όραμα

**για τους δημότες και τον δήμο**

ρίξτε μια ματιά – θυμηθείτε πως ήταν η πόλη

μας το 2014 και πως είναι σήμερα

**ποια είναι η πρόοδος ;**

ένα έργο ξεκίνησε ( ανάπλαση Ίδης – Δικαιοσύνης) και αυτό δεν τελείωσε - με υλοποίηση 50% και μέσο ημερήσιο κόστος εργασιών 1500 ευρώ.

Συνολικά παρατηρείται μία στασιμότητα στην εκτέλεση επενδύσεων και έργων

Μια μεγάλη εισπραξιμότητα φόρων, τελών κα από τους δημότες και δημιουργία αποθέματος χωρίς αυτό να συνοδεύετε με δράσεις, έργα δημιουργία δομών και έργων για τους δημότες. ( ετησίως τα έργα που εκτελούνται είναι από 2,8 – 3,3 εκ όταν ο προϋπολογισμός τους ανέρχεται στα 23 εκ. και το ετήσιο περίσσευμα από τους δικούς μας φόρους τέλη κλπ στο προϋπολογισμό είναι της τάξης των 7 εκ ετησίως )

**Τι δείχνουν όλα αυτά σήμερα στο τέλος της δημοτικής περιόδου**

Στασιμότητα,

αναποτελεσματικότητα

μη υλοποιήσιμοι σχεδιασμοί.

Από την άλλη, η εμπειρία μας τα πέντε χρόνια στο Δημοτικό Συμβούλιο επαληθεύει τις προγραμματικές μας θέσεις και προτάσεις, για το πώς πρέπει να διοικηθεί η Λότζια.

Το βλέπετε κι εσείς καθαρά όσο περνάνε οι μέρες τώρα που ξεδιπλώθηκαν οι θέσεις τους ότι ούτε πρόγραμμα ούτε σχέδιο έχουν.

Είναι η πρώτη φορά σε μια εκλογική αναμέτρηση που είναι τόσο εμφανής η αντίθεση, τόσο ξεκάθαρη η σύγκρουση των συμφερόντων ανάμεσα στους διεκδικητές του Δημαρχιακού θώκου.

Πρόκειται, για τη σύγκρουση δυο διαφορετικών κόσμων.

**Ο κόσμος μας** είναι ο κόσμος των πολλών,

της δημιουργίας

των ευκαιριών

του σεβασμού της ανθρώπινης αξιοπρέπειας,

της πολυπολιτισμικότητας ,

της νέας γενιάς

είναι ο κόσμος που σήμερα βλέπει ότι το όνειρο του

για ΝΕΟ ΔΗΜΟ ΑΞΙΕΣ ΟΡΑΜΑ

μπορεί να γίνει η αυριανή καθημερινότητα

αγωνίζεται - δεν το βάζει κάτω, που έχει αγωνία, , θέληση

και επιδιώκει να τιμωρηθούν στην κάλπη

όλοι αυτοί

που μπαίνουν εμπόδιο στα όνειρα

και στις προσδοκίες του

Το παλιό πολιτικό σύστημα, που κακοδιαχειρίστηκε το **χθες**

και **σήμερα** με νέα λόγια, αλλά με την ίδια πολιτική

προσπαθεί να **επιστρέψει** στην θέση της εξουσίας

Ο κόσμος τους, είναι ο κόσμος των λίγων,

**και εμείς είμαστε με τους πολλούς**

**Είμαστε οι πολλοί**

**Εμείς έχουμε όραμα για το δήμο**

**Γιατί βάζουμε μπροστά μας τα δύσκολα.**

Προκρίνουμε το συμμετοχικό σχεδιασμό.

Δεν φοβόμαστε να μοιραστούμε την διοίκηση μαζί με τους πολίτες γιατί η εξουσία ανήκει στον λαό.

Είμαστε υπέρ του δημόσιου χαρακτήρα

των υπηρεσιών του δήμου,

**Εμείς μπορούμε να κάνομε το Δημόσιο**

ανταγωνιστικό , παραγωγικό ,

με διασφάλιση των θέσεων εργασίας.

Δεν είμαστε αντίθετοι με την ιδιωτική

πρωτοβουλία και την δραστηριότητα της .

Τομείς όπως κατασκευή έργων, μελετών

προμηθειών κα

με συνθήκες ισοτιμίας – υγιούς ανταγωνισμού – διαφάνειας

εμπίπτουν στην σφαίρα δραστηριότητας τους

Επίσης ο Δήμος πρέπει να έχει

από τη αρχή ξεκάθαρους στόχους

και να **είναι συνολικά αρωγός** της υγιούς

άσκησης του επιχειρείν με κανόνες

αλληλοσεβασμού

Για να γνωρίσουμε όλοι μαζί καλύτερες μέρες.

**Το Ηράκλειο προχωράει μπροστά**!

Με το πρόγραμμα των Ενεργών Πολιτών.

Ένα πρόγραμμα που σχεδιάστηκε με κόπο - συμμετοχή

Έχουμε γνώση, ,επιμονή

Το κάναμε σχέδιο ,

Ιεραρχήσαμε τους στόχους

Συνδέσαμε την επίλυση του καθημερινού

με τις οραματικές μας προτάσεις

Κοστολογήσαμε την υλοποίηση του

Και διαθέτουμε το ανθρώπινο δυναμικό

Την αποτελεσματικότητα

Για να το κάνομε πράξη .

Για να βρεθούμε δίπλα στο κάθε δημότη και στην ανάγκη του

Για να ζωντανέψουμε τις γειτονιές , την ύπαιθρο ,

για να φτιάξουμε κάθε γωνιά της πόλης.

Είμαστε σήμερα εδώ γιατί αγωνιούμε,

γιατί νοιαζόμαστε,

γιατί ονειρευόμαστε και ξέρουμε ότι αυτό είναι ρεαλιστικό.

Είμαστε εδώ για να συνεχίσουμε τη σκληρή δουλειά που ξεκινήσαμε πριν από πέντε χρόνια.

Γιατί ήρθαμε για να μείνουμε.

Δεν θα αφήσουμε τον Δήμο στο παλιό

Ό,τι είχαν να δώσουν το έδωσαν

Δεν θα αφήσουμε τις νέες προκλήσεις

ανάπτυξης ποιότητας ζωής

να φύγουν να χαθούν .

 **γιατί είμαστε Ενεργοί Πολίτες**

 Είμαστε η επόμενη ημέρα.

 Είμαστε το μέλλον.

 Το πρόγραμμα μας απαντά

 Στο σύγχρονο ρόλο που σήμερα καλούνται να παίξουν

 οι πόλεις ,

1. **στο μητροπολιτικό χαρακτήρα του Δήμου**

 ( σήμερα υπάρχουν πολλά θέματα που οι λύσεις τους και διαχείριση τους ξεπερνούν τα γεωγραφικά όρια ενός Δήμου και δεν μπορούν να είναι αντικείμενο της Περιφέρειας. Πχ διαχείριση νερού , ενέργειας, κυκλοφοριακό διαχείριση απορριμμάτων κλπ σε Δήμους του νομού μας.) η λογική του μητροπολιτικού δήμου αρχικά θα έχει την έννοια του συντονισμού ενεργειών και κοινού σχεδιασμού λύσεων που θα έχουν ποιότητα στην λύση οικονομία στην εφαρμογή και καλύτερη αξιοποίηση.

1. **στη σχέση πόλης – περιφέρειας**
2. **στο κοινωνικό χαρακτήρα του Δήμου**

 πού θα βλέπει την άσκηση της κοινωνικής πολιτικής όχι μόνο σαν αυτό που υλοποιεί εθνικά η ευρωπαικά προγράμματα . Για μας κοινωνική πολιτική είναι η δημιουργία δομών όπως παιδικοί σταθμοί ( κατασκευή νέων και τροφεία) – γηροκομεία - χώροι υγείας και δράσης της γ ηλικίας - η αντιμετώπιση ζητημάτων γνώσης – ειδίκευσης και ανεργίας , η κοινωνική επιχειρηματικότητα κα.

Και βέβαια πάντα σε πρώτη γραμμή η συμπαράσταση και εξασφάλιση των αναγκαίων στους συνδημότες μας που έχουν ανάγκη.

Τέλος επίλυση του προβλήματος με τον καταυλισμό των Ρομα

1. **στο περιβάλλον**

με σοβαρό πρόγραμμα

α. στην καθαριότητα

συλλογή – επέκταση ανακύκλωσης με ανταποδοτικότητα – διαχείριση με προοπτική να υλοποιηθούν οι εθνικοί στόχοι με τον περιορισμό των απορριμμάτων που πηγαίνουν σε ταφή

 **β. στις επιπτώσεις από την κλιματική αλλαγή**

 γ**. στην ολοκλήρωση των σχεδίων πόλης**

με ταυτόχρονες διαδικασίες δέσμευσης όλων των χώρων που προβλέπονται για πράσινο , κοινόχρηστοι , αθλητικοί και σχολεία.

1. **στη βιώσιμη ανάπτυξη, στις υποδομές** ,σε μια νέα σχέση πόλης – υπαίθρου που μπορούν να αποτελέσουν σημαντικό αναπτυξιακό χώρο. Αξιοποίηση και συνεργασία με αγροτοδιατροφικό πάρκο κρήτης για σύνδεση παραγωγής με επιστήμη
2. **στην επιχειρηματικότητα**
3. **στην διοικητική ανασυγκρότηση του δήμου**

 με ηλεκτρονική διακυβέρνηση για γρήγορη αποτελεσματική εξυπηρέτηση δημοτών , για αυτοματοποίηση ελέγχων εγκαταστάσεων και υποδομών και λειτουργιών της πόλης

με αναδιάταξη εταιρειών και αντιδημαρχιών ιδιαίτερα για το πρωτογενή τομέα και τους αγροτικές περιοχές

1. στο πολιτισμό τον αθλητισμό και την παιδεία
2. στην τουριστική πολιτική με ανάδειξη του τουρισμού πόλης με διατήρηση , ανάδειξη διάσωση όλου του πολιτιστικού αποθέματος που έχει η πόλης μας , ο Δήμος συνολικά εντός και εκτός των τειχών

Με την ανάπτυξη διαφόρων μορφών θεματικού ειδικού τουρισμού ( ιατρικός , αθλητικός, κλπ)

10.**ειδικό** **πρόγραμμα αντιμετώπισης των προβλημάτων της σχολικής στέγης** και την προετοιμασία ομαλής ένταξης στα νέα δεδομένα

11. **την επίλυση του κυκλοφοριακού** που απαιτεί

 Επέκταση κυκλοφοριακής μελέτης συνολικά , κατασκευή κυκλοφοριακών κόμβων σε κρίσιμα σημεία ( jubo – ΑΙ ΓΙΆΝΝΗ ΧΩΣΤΌ –Παναγίτσα μπεντεβή κλπ )

Δραστικό περιορισμό στο ιστορικό κέντρο με επίλυση α. θέσεων στάθμευσης κατοίκων β. δημοτική ηλεκτροκίνητη συγκοινωνία εντός του ιστορικού κέντρο γ. συνολική αναδιάρθρωση συγκοινωνιών ΚΤΕΛ δ. δημιουργία και εξασφάλιση θέσεων στάθμευσης και μεταφορά εντος της πόλης δωρεάν – τακτικά ε. διαδικασίες απομάκρυνσης δημόσιων υπηρεσιών από το ιστορικό κέντρο κ.α) - αναπλάσεις – διανοίξεις και αποπεράτωση οδών για διοχέτευση κυκλοφοριακών φορτίσεων .

11. την πολιτική προστασία – την ζωοφιλία

 12. και πάνω απ όλα στην συμμετοχή – την διαφάνεια και τον συνεχή έλεγχο από τους δημότες

με την στήριξη των νέων κοινοτικών συμβουλίων

για την θεσμική τους κατοχύρωση με μεταφορά

γνώσης , δυναμικού και πόρων.

Σημαντικό ρόλο μπορούν και πρέπει να διαδραματίσουν

ΙΤΕ - Π.Κ – ΠΟΛΥΤΕΧΝΕΙΟ και ΕΛ.ΜΕ.ΠΑ

Και πρέπει θεσμικά με μόνιμες δράσεις να

αξιοποιηθεί η γνώση και η έρευνα

σε καινοτόμες δραστηριότητες του Δήμου

στη ποιότητα ζωής στην πόλη αλλά και σε τομείς

όπως της ηλεκτρονικής διακυβέρνησης,

του κυκλοφοριακού

του διατροφικού μοντέλου και της αγροτικής

παραγωγής

στην διαχείριση των αποβλήτων κ.α.

και πρέπει να σημειώσουμε ότι τα δίκτυα , η οδική προσβασιμότητα, η ασφάλεια και οι δημοτικές υπηρεσίες προς τα εκπαιδευτικά ιδρύματα παρουσιάζουν σημαντικές ελλείψεις που ο Δήμος πρέπει να σκύψει να επιλύσει

**πρώτες μέρες της δημοτικής μας αρχής**

 Σήμερα καταθέτουμε ένα πλαίσιο άμεσων δράσεων που θα ξεκινήσουμε με την έναρξη της νέας δημοτικής περιόδου ( πρόγραμμα 120 ημερών )

* Αποπεράτωση των ανοικτών έργων που είναι σε εξέλιξη ( Καπετανάκειο - Ιδης – Γεωργιάδη και περιβαλλοντική αδειοδότηση Δερματά ) Επίσης ανακατασκευή χαλασμένων επιστρώσεων κυβολίθων ( 25 Αυγούστου – Αγ. Μαρκο κλπ )
* Βελτίωση της προσβασιμότητας ανά περιοχή
* Κοινός σχεδιασμός και έγκριση για την μορφή και λειτουργία των κοινόχρηστων χώρων στο κέντρο
* Στήριξη και ενίσχυση των νέων κοινοτικών συμβουλίων
* Άμεσες ενέργειες επίλυσης προβλημάτων οδικού δικτύου , ιδιαίτερα σε περιαστικές περιοχές και αγροτικές κοινότητες
* Επιλογή και σχεδιασμό των περιοχών που απαιτούνται για νέες κοινωνικές δομές παιδικοί – γηροκομείο – μονάδες υγείας – χώρος δημιουργίας δομής αστέγων κλπ
* Ανασχεδιασμός των δρομολογίων των ΜΜΜ ιδιαίτερα στις απομακρυσμένες περιοχές
* Διερεύνηση και αξιοποίηση όλων των δυνατοτήτων μείωσης δανεισμού ΔΕΥΑΗ
* Επικαιροποίηση και δημοπράτηση υπόλοιπων έργων αντικατάστασης δικτύων νερού και σχεδιασμός συστημάτων αυτοματισμού και ελέγχου
* Βελτίωση και ολοκλήρωση σχεδίων πολιτικής προστασίας για το σύνολο της πόλης
* Σχεδιασμός και επίλυση της διοικητικής μορφής στο Πολιτισμό
* Ενίσχυση με ανθρώπινο δυναμικό στη Βικελαία
* Ολοκλήρωση καταγραφής υλικοτεχνικής υποδομής για την καθαριότητα και έναρξη διαγωνιστικών διαδικασιών προμήθειας τους
* έναρξη κατασκευής πράσινων σημείων – τουλάχιστο σε δυο περιοχές
* πιλοτική εφαρμογή σε μια περιοχή νέου σχεδιασμού συλλογής, καθαριότητας και ανακύκλωσης
* συντονισμένες ενέργειες με Υ. Πολιτισμού για παραχώρηση τειχών

Σε δεύτερο χρόνο έχοντας και τις προτάσεις από τα νέα κοινοτικά συμβούλια θα προχωρήσουμε , αφού

θα έχει συνταχθεί και το νέο πρόγραμμα έργων για το 2020

σε συγκεκριμένο σχεδιασμό δράσεων με προτεραιότητα στην ανασυγκρότηση της διοικητικής μηχανής του δήμου και την ηλεκτρονική διακυβέρνηση και συνολική υλοποίηση όλων των προγραμματικών μας στόχων .

**όλες αυτές τις σκέψεις και άλλες ( πχ ύδρευση- περιουσία – ιστορικά κτίρια κλπ)**

 **εμείς τις καταθέσαμε νωρίς**

για να οργανωθεί μία σοβαρή συζήτηση ενημέρωσης των συνδημοτών μας

δεν δέχτηκαν την οργανωμένη συζήτηση και σύγκριση

γιατί όμως ;

αν έχουν όραμα – σχέδιο – γνώση

γιατί αρνήθηκαν και με τι δικαιολογίες

**τους καλέσαμε αρκετά νωρίς**

στους παράλληλους μονολόγους

που προβάλλονται ή αποκρύπτονται

προτείναμε την οργανωμένη συζήτηση

δεν έγινε

Φίλες και φίλοι

Αυτή την συζήτηση την κάναμε μαζί

Σας καταθέσαμε τις απόψεις , τις σκέψεις μας

Διαπιστώσατε **ότι εμείς είμαστε εσείς**

Είμαστε στην ίδια πλευρά

Οσο πλησιάζει η ώρα της αλήθειας,

η ώρα της κάλπης, η ώρα να κρίνει ο ψηφοφόρος,

ο δημότης,

ο πραγματικός δηλαδή ξενοδόχος το μέλλον αυτού του τόπου,

τόσο γίνεται πιο σαφές το δίλημμα,

το πραγματικό δίλημμα αυτών των εκλογών,

θα συνεχιστεί η ίδια αποτυχημένη συνταγή στην εκλογή και διακυβέρνηση του δήμου

ή ήρθε η ώρα για τον Δήμο των πολλών

η ώρα της αλλαγής

για το ΝΕΟ ΔΗΜΟ

για την πραγματική πλειοψηφία του λαού και όχι των μηχανισμών

Είμαστε αυτοί που είναι και ήταν παρόντες.

Στα δύσκολα και στα εύκολα .

Που δεν κρυβόμαστε.

Το έχουμε αποδείξει επί πέντε χρόνια,

και έχουμε μάθει με εργατικότητα και αθόρυβα να

αντιμετωπίζουμε όλα τα προβλήματα του Δήμου.

Και γιατί ξέρουμε και μπορούμε να επενδύσουμε με γνώση, με σχέδιο, με επιμονή, με όραμα στα συγκριτικά πλεονεκτήματά του Δήμου, της παραγωγικής του βάσης αλλά και των ανθρώπων του.

Γιατί έχουμε επιχειρήματα.

Εχουμε αξίες.

Εχουμε γνώση – ικανότητα - αποτελεσματικότητα

Εχουμε ανθρωπιά – ήθος

Αυτά θέλουμε να μοιράστουμε μαζί σας

και ζητάμε να μας στηρίξεται.

Ηρθε η ώρα για το Ηράκλειο και τους Ηρακλειώτες

να αλλάξουμε σελίδα στον Δήμο.

Ηρθε η ώρα που το όνειρο γίνεται πράξη

Μην χαραμίσετε λοιπόν την ψήφο σας.

Πηγαίνετε στην κάλπη μαζικά

Τιμωρήστε αυτούς σας θέλουν στο περιθώριο.

**Στείλτε το μήνυμα της νίκης, το μήνυμα της ελπίδας.**

Γιατί έχει έρθει η ώρα να χτίσουμε μαζί

το νέο Δήμο της νέας εποχής,

Γιατί έχει έρθει η ώρα μιας μεγάλης νίκης

Έχει έρθει η ώρα να πάρουμε εμείς οι πολίτες τον Δήμο στις πλάτες μας.

Έχει έρθει η ώρα των πολλών.

Των Ενεργών Πολιτών.

Απομένουν λίγες ώρες πριν την μεγάλη μάχη της Κυριακής

Να δώσουμε την απάντηση

Ολοι μαζί

Με τη νίκη!